ᱫᱚᱨᱵᱷᱚᱝᱜᱟ

ᱫᱚᱨᱵᱷᱚᱝᱜᱟ ᱫᱚ ᱥᱤᱧᱚᱛ ᱫᱤᱥᱚᱢ ᱵᱤᱦᱟᱨ ᱯᱮᱱᱚᱛ ᱨᱮᱱᱟᱜ ᱵᱟᱜᱽᱢᱚᱛᱤ ᱱᱟᱹᱭ ᱫᱷᱟᱨᱮ ᱨᱮ ᱢᱮᱱᱟᱜ ᱫᱚᱨᱵᱷᱚᱝᱜᱟ ᱢᱤᱫ ᱦᱚᱱᱚᱛ ᱟᱨ ᱢᱩᱠᱷᱤᱭᱟᱹᱥᱟᱲᱟ ᱠᱟᱱᱟ ᱾ ᱫᱚᱨᱵᱷᱚᱝᱜᱟ ᱠᱷᱚᱸᱰ ᱨᱮ ᱯᱮᱭᱟ ᱦᱚᱱᱚᱛ ᱫᱚᱨᱵᱷᱚᱝᱜᱟ, ᱢᱚᱫᱷᱩᱵᱚᱱᱟ ᱟᱨ ᱥᱚᱢᱚᱥᱛᱤᱯᱩᱨ ᱦᱤᱡᱩᱜ-ᱟ ᱾ ᱫᱚᱨᱵᱷᱚᱝᱜᱟ ᱨᱮᱱᱟᱜ ᱩᱛᱚᱨ ᱱᱟᱠᱷᱟ ᱨᱮᱫᱚ ᱢᱚᱫᱷᱩᱵᱚᱱᱤ, ᱫᱩᱠᱷᱤᱱ ᱱᱟᱠᱷᱟ ᱨᱮᱫᱚ ᱥᱚᱢᱚᱥᱛᱤᱯᱩᱨ, ᱯᱩᱨᱩᱵᱽ ᱨᱮ ᱥᱚᱦᱨᱚᱥᱟ ᱟᱨ ᱯᱩᱪᱷᱤᱢ ᱨᱮ ᱢᱩᱡᱽᱡᱚᱯᱷᱚᱨᱯᱩᱨ ᱟᱨ ᱥᱤᱛᱟᱢᱚᱰᱤ ᱦᱚᱱᱚᱛ ᱢᱮᱱᱟᱜ-ᱟ ᱾ ᱫᱚᱨᱵᱷᱚᱝᱜᱟ ᱫᱚ ᱑᱖ ᱟᱱᱟᱜ ᱥᱚᱫᱤ ᱨᱮ ᱫᱚᱨᱵᱷᱚᱝᱜᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱾ ᱟᱡᱟᱜ ᱢᱟᱨᱮ ᱞᱟᱠᱪᱟᱨ ᱟᱨ ᱵᱚᱣᱫᱷᱤᱞ ᱨᱟᱭᱨᱤᱛ ᱞᱟᱹᱜᱤᱫ ᱱᱚᱣᱟ ᱵᱟᱡᱟᱨ ᱫᱚ ᱟᱹᱰᱤ ᱜᱮ ᱧᱩᱛᱩᱢ ᱮ ᱟᱢᱮᱴ ᱟᱠᱟᱫ-ᱟ ᱾ ᱱᱚᱣᱟ ᱠᱚ ᱵᱟᱹᱜᱤ ᱠᱟᱛᱮ ᱱᱚᱣᱟ ᱦᱚᱱᱚᱛ ᱫᱚ ᱩᱞ ᱟᱨ ᱢᱚᱠᱷᱟᱱᱟ ᱞᱟᱹᱜᱤᱫ ᱟᱹᱰᱤ ᱜᱮ ᱩᱯᱨᱩᱢ ᱢᱮᱱᱟᱜ-ᱟ ᱾

 ᱱᱟᱜᱟᱢ 

ᱵᱤᱫᱮᱦ ᱨᱤᱱᱤᱡ ᱨᱟᱡᱟ ᱢᱤᱛᱷᱤᱭᱟᱜ ᱧᱩᱛᱩᱢ ᱞᱮᱠᱟᱛᱮ ᱱᱚᱣᱟ ᱴᱚᱴᱷᱟ ᱫᱚ ᱢᱤᱛᱷᱤᱞᱟ ᱢᱮᱱᱛᱮ ᱠᱚ ᱧᱩᱢ ᱠᱮᱫ-ᱟ ᱾ ᱨᱟᱢᱟᱭᱚᱬ ᱚᱠᱛᱚ ᱨᱮ ᱢᱤᱛᱷᱤᱞᱟ ᱨᱤᱱᱤᱡ ᱢᱤᱫ ᱨᱟᱡᱟ ᱡᱟᱦᱟᱸᱭ ᱫᱚ ᱡᱚᱱᱚᱠ ᱢᱮᱱᱛᱮ ᱠᱚ ᱢᱮᱛᱟᱦᱟᱭ ᱛᱟᱦᱮᱸᱫ ᱾ ᱥᱤᱨᱫᱷᱣᱚᱡᱽ ᱡᱚᱱᱚᱠ ᱤᱡ ᱦᱚᱯᱚᱱ ᱮᱨᱟ ᱫᱚ ᱥᱤᱛᱟᱭ ᱛᱟᱦᱮᱸ ᱠᱟᱱᱟ ᱾http://www.amarujala.com/news/spirituality/religion-festivals/ramayan-sita-daughter-of-king-janak/
ᱵᱤᱫᱮᱦ ᱯᱚᱱᱚᱛ ᱨᱮᱱᱟᱜ ᱢᱩᱪᱟᱹᱫ ᱮᱱ ᱠᱷᱟᱱ ᱱᱚᱣᱟ ᱴᱚᱴᱷᱟ ᱫᱚ ᱵᱚᱭᱥᱟᱞᱤ ᱜᱚᱬᱚᱨᱟᱡᱽᱡᱷᱚ ᱟᱜ ᱢᱤᱫ ᱦᱟᱹᱴᱤᱧ ᱵᱮᱱᱟᱣ ᱮᱱᱟ ᱾ ᱚᱱᱟ ᱛᱟᱭᱚᱢ ᱛᱮ ᱱᱚᱣᱟ ᱫᱚ ᱢᱚᱜᱚᱫᱷ ᱨᱮᱱᱟᱜ ᱢᱚᱨᱭᱚ, ᱥᱩᱸᱜᱽ, ᱠᱚᱬᱣᱟ ᱟᱨ ᱜᱩᱯᱛ ᱥᱟᱥᱚᱱᱤᱭᱟᱹ ᱠᱚᱣᱟᱜ ᱢᱟᱨᱟᱝ ᱥᱟᱢᱨᱟᱡᱽᱡᱚ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱛᱟᱦᱮᱸ ᱠᱟᱱᱟ ᱾ ᱜᱮᱯᱮ ᱟᱱᱟᱜ ᱥᱚᱫᱤ ᱨᱮ ᱯᱩᱪᱷᱤᱢ ᱵᱟᱝᱞᱟ ᱨᱮᱱᱤᱡ ᱢᱩᱥᱚᱞᱢᱟᱱ ᱥᱟᱥᱚᱠ ᱦᱟᱡᱤ ᱥᱚᱢᱥᱩᱫᱷᱤᱱ ᱤᱞᱤᱭᱟᱥ ᱟᱜ ᱚᱠᱛᱚ ᱨᱮ ᱢᱤᱛᱷᱤᱞᱟ ᱟᱨ ᱛᱤᱨᱦᱩᱛ ᱴᱚᱴᱷᱟ ᱨᱮᱱᱟᱜ ᱦᱟᱹᱴᱤᱧ ᱦᱩᱭ ᱮᱱᱟ ᱾ᱩᱛᱚᱨ ᱯᱟᱦᱴᱟ ᱡᱟᱦᱟᱸ ᱵᱷᱤᱛᱨᱤ ᱨᱮ ᱢᱚᱫᱷᱩᱵᱚᱱᱤ, ᱫᱚᱨᱵᱷᱚᱝᱜᱟ ᱟᱨ ᱥᱚᱢᱚᱥᱛᱤᱯᱩᱨ ᱨᱮᱱᱟᱜ ᱩᱛᱚᱨ ᱯᱟᱦᱴᱟ ᱨᱮ ᱛᱟᱦᱮᱸᱱ ᱠᱟᱱ ᱛᱟᱦᱮᱸᱫ ᱾ ᱥᱩᱜᱚᱱᱟ ᱨᱤᱱᱤᱡ ᱟᱭᱤᱱᱵᱟᱨ ᱨᱟᱡᱟ ᱠᱟᱢᱮᱥᱣᱚᱨ ᱥᱤᱝ ᱟᱜ ᱜᱚᱵᱚᱞ ᱨᱮ ᱛᱟᱦᱮᱸ ᱠᱟᱱᱟ ᱾ ᱟᱭᱤᱱᱵᱟᱨ ᱨᱟᱡᱟ ᱠᱚᱣᱟᱜ ᱵᱟᱰᱚᱦᱤ, ᱞᱟᱹᱭ ᱞᱟᱠᱪᱟᱨ ᱟᱨ ᱥᱟᱶᱦᱮᱫ ᱨᱮᱱᱟᱜ ᱵᱟᱰᱷᱟᱣ ᱮᱢ ᱟᱜ ᱞᱟᱹᱜᱤᱫ ᱵᱷᱟᱹᱜᱤ ᱩᱯᱨᱩᱢ ᱢᱮᱱᱟᱜ-ᱟ ᱾ ᱠᱩᱢᱟᱨᱤᱞ ᱵᱷᱚᱴ, ᱢᱚᱱᱰᱚᱞ ᱢᱤᱥᱨᱚ, ᱜᱚᱫᱟᱫᱷᱚᱨ ᱯᱚᱸᱰᱤᱛ, ᱥᱚᱝᱠᱚᱨ, ᱵᱟᱪᱟᱥᱯᱚᱛᱤ ᱢᱤᱥᱨᱚ, ᱵᱤᱫᱽᱭᱟᱯᱚᱛᱤ, ᱱᱟᱜᱟᱨᱡᱩᱱ, ᱪᱚᱱᱫᱽᱨᱚ ᱢᱚᱦᱚᱱ ᱯᱚᱫᱽᱫᱟᱨ ᱮᱢᱟᱱ ᱢᱟᱦᱟᱱ ᱯᱚᱸᱰᱤᱛ ᱠᱚᱣᱟᱜ ᱚᱱᱚᱞ ᱠᱷᱚᱱ ᱱᱚᱣᱟ ᱴᱚᱴᱷᱟ ᱫᱚ ᱵᱷᱟᱹᱜᱤ ᱩᱯᱨᱩᱢ ᱮ ᱟᱢᱮᱴ ᱟᱠᱟᱫ-ᱟ ᱾ ᱟᱭᱤᱱᱵᱟᱨ ᱨᱟᱡᱟ ᱥᱤᱵᱽᱥᱤᱝ ᱟᱡ ᱵᱟᱵᱟ ᱫᱮᱵᱽᱥᱤᱝ ᱫᱚ ᱞᱚᱦᱮᱨᱤᱭᱟᱥᱨᱟᱭ ᱴᱷᱮᱱ ᱫᱮᱵᱽᱠᱩᱞᱤ ᱨᱮᱱᱟᱜ ᱮ ᱛᱷᱟᱯᱚᱱ ᱞᱮᱫ ᱛᱟᱦᱮᱸᱫ ᱾ ᱥᱤᱵᱽᱥᱤᱝ ᱛᱟᱭᱚᱢ ᱛᱮ ᱱᱚᱰᱮ ᱫᱚ ᱯᱚᱫᱽᱢᱚᱥᱤᱝ, ᱯᱚᱨᱤᱥᱤᱝ, ᱱᱚᱨᱥᱤᱝᱫᱮᱵᱽ, ᱫᱷᱤᱨᱥᱤᱝ, ᱵᱷᱚᱭᱨᱚᱵᱷᱥᱤᱝ, ᱨᱟᱢᱵᱷᱚᱫᱽᱨᱚ, ᱞᱚᱠᱷᱢᱤᱱᱟᱛᱷ, ᱠᱟᱢᱚᱥᱱᱟᱨᱟᱭᱚᱬ, ᱮᱢᱟᱱ ᱠᱚ ᱨᱟᱡᱟ ᱮᱱᱟ ᱾ ᱥᱤᱵᱽᱥᱤᱝ ᱟᱨ ᱵᱷᱚᱭᱨᱚᱵᱷ ᱥᱤᱝ ᱦᱚᱛᱮᱛᱮ ᱥᱟᱯᱲᱟᱣ ᱟᱠᱟᱱ ᱥᱚᱱᱟ ᱟᱨ ᱨᱩᱯᱟᱹ ᱨᱮᱱᱟᱜ ᱠᱟᱹᱣᱰᱤ ᱫᱚ ᱱᱚᱰᱮᱱᱟᱜ ᱥᱚᱨᱮᱥ ᱱᱟᱜᱟᱢ ᱨᱮᱱᱟᱜ ᱱᱟᱯᱟᱭ ᱜᱮᱭᱟᱱ ᱨᱮᱱᱟᱜ ᱢᱤᱫ ᱩᱯᱨᱩᱢ ᱠᱟᱱᱟ ᱾ 

ᱦᱚᱲ ᱮᱞ
 ᱥᱟᱹᱠᱷᱭᱟᱹᱛ